text: "Chiertes, biaus sire, bien a droit me només:
   Crestiens sui voirement apielés,
   Se tant sui boins ke par moi soit wardés:
   En saint batesme me fut chis nons donés,
   Mais jou l’crien pierdre par mes grans ordeés.
   Trop ai conroit: cliis en soit honorés
   Por cui amor il m’est si apriestés,
   Et il vos renge l’enfant ke tant amés."
   "Boins hon", dist il, "ke me ramentevés?
   N’est mie vis kant il n’est retornés."
   Vait s'ent li pére dolens et effraés,
   Et li fius est remés sos les degrés.
  